Diari Oficial de la Generalitat Valenciana


Sumari del DOGV 5536, del 18-06-2007 (2007/7255)

RESOLUCIÓ de 31 de maig de 2007, de la directora general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni entre la Conselleria d'Agricultura, Pesca i Alimentació i Radiotelevisió Valenciana per a la realització del programa El Camp.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5536

Data del DOGV
:   18-06-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/7255


Data del document
:   31-05-2007

Organisme emissor


Tipus de document
:   Resolució

Descriptors 

:   * cooperació administrativa
    * televisió

RESOLUCIÓ de 31 de maig de 2007, de la directora general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni entre la Conselleria d'Agricultura, Pesca i Alimentació i Radiotelevisió Valenciana per a la realització del programa El Camp. [2007/7255]  
Subscrit, després de la tramitació prèvia reglamentària, entre la conselleria d'Agricultura, Pesca i Alimentació i Radiotelevisió Valenciana, el 16 de maig de 2007, un Conveni per a la realització del programa "El Camp", i en compliment del que establix l'article 15.3 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat Conveni, que ha quedat inscrit en el Registre de Convenis amb el número 0553/2007, i que figura com a annex d'esta resolució.  
València, 31 de maig de 2007.- La directora general de Relacions amb les Corts i Secretariat del Govern: Angélica Such Ronda.  
Conveni entre la conselleria d'Agricultura, Pesca i Alimentació i Radiotelevisió Valenciana per a la realització del programa El Camp.  
València, 16 de maig de 2007  
COMPAREIXEN  
D'una banda, el conseller d'Agricultura, Pesca i Alimentació de la Generalitat Valenciana, Juan G. Cotino Ferrer, autoritzat per acord del Consell de data 27 d'abril de 2007, per a la firma del present conveni.  
I d'una altra, Pedro García Gimeno, com a director general de Radiotelevisió Valenciana.  
EXPOSEN  
Que la conselleria d'Agricultura, Pesca i Alimentació, està interessada en el fet que es duga a terme la realització del programa El Camp.  
Que Televisió Valenciana (d'ara endavant TVV), disposa de la infraestructura i suport necessaris per a la realització i l'emissió del programa.  
En consideració a l'anterior, els qui compareixen i amb la representació que ostenten, formalitzen el present conveni d'acord amb les següents  
CLÀUSULES  
Primera  
És objecte del present conveni la comanda de gestió per a la realització del programa El Camp de la producció, realització i emissió del qual es responsabilitzen TVV i la conselleria d'Agricultura, Pesca i Alimentació, la duració i contingut del qual s'establixen en este conveni.  
Segona  
El total de programes a emetre serà, diàriament, de dilluns a diumenge des del dia de la firma del present conveni fins al 31 de març de 2008, ambdós inclosos, en horari de 14.00 a 15.30 hores.  
En el supòsit que, per força major aliena a les parts o per imprevistos de l'emissió que obliguen a ajustos dels programes, no es puga emetre algun dia el programa, TVV s'abstindrà de facturar a la conselleria l'import corresponent a la realització del programa del dia esmentat.  
Tercera  
L'estructura de la realització es regirà per les especificacions següents:  
La duració mitjana de cada programa serà de 3 a 4 minuts, emesos de dilluns a diumenge, en el bloc informatiu de migdia Noticies 9, entre les 14.00 i les 15.30 hores.  
- En els programes corresponents al dissabte i al diumenge, s'oferirà un resum de la informació emesa durant la setmana.  
En la capçalera del programa es disposarà de 5" per a la careta d'entrada.  
Durant l'emissió, s'haurà de disposar de 30" com a màxim, per a introduir la publicitat que la conselleria crega oportuna.  
No obstant el que establix el paràgraf anterior, TVV i la conselleria acorden que esta informarà a TVV de quins seran els anunciants que utilitzaran l'esmentat espai de 30», amb la finalitat de determinar la no-inclusió d'aquells anunciants que emeten una campanya de publicitat en altres televisions (excepte locals), i poden fer ús d'este espai quan s'emeta una campanya semblant en Canal 9 o Punt 2, que la contractada en les altres cadenes.  
Quarta  
El contingut del programa tindrà un caràcter eminentment divulgador per al sector, de competència de la conselleria d'Agricultura, Pesca i Alimentació i versarà sobre temes d'interés per a este.  
TVV podrà demanar de la conselleria, a través del tècnic corresponent, les prestacions següents:  
Els temes a emetre, que es remetran setmanalment, de manera adequada als esquemes del programa.  
L'accés als tècnics experts, en les diverses matèries, per a ser entrevistats.  
La localització d'exteriors, quan es necessiten, relatius als temes que s'emeten.  
La disponibilitat de vídeos'imatges, si escau, per a la seua il·lustració.  
El material d'emissió es presentarà a TVV llest per a emetre amb tres dies hàbils d'antelació a la primera inserció. Si l'anunci és emés per primera vegada haurà de presentar-se el story i fitxa tècnica amb una antelació de cinc dies hàbils.  
Quinta  
Es constituïx una Comissió de Seguiment integrada per dos representants de la conselleria d'Agricultura, Pesca i Alimentació, el director del Gabinet del conseller i el cap del Gabinet de Premsa de la conselleria, i dos representants de TVV, Vicente Soriano Mestre i Esther Roig Belloch. Esta Comissió serà la responsable del seguiment i la comprovació que l'objecte del present conveni es duga a bon terme, i resoldran les qüestions particulars d'este.  
Sexta  
Prèvia certificació de realització del treball, per part del Gabinet de Premsa de la conselleria, i de conformitat per part de la Comissió de Seguiment, es procedirà al pagament mensual de l'import corresponent, resultant de la divisió del pressupost global entre les dotze mensualitats.  
Sèptima  
L'aportació econòmica de la conselleria d'Agricultura, Pesca i Alimentació, es realitzarà a càrrec del capítol II, programa 711.10, per un total de set-cents noranta-quatre mil cent setanta-tres euros amb cinc cèntims d'euro, 794.173,05 € (IVA inclòs), corresponent a l'anualitat 2007 un total de 595.551,90 euros, i a l'anualitat 2008 un total de 198.621,15 euros, per al total de programes emesos, durant el temps comprés entre la firma del present conveni i el 31 de març de 2008.  
Octava  
En compliment de l'article 5 de la Llei Orgànica 15/1999, de 13 de desembre, de Protecció de Dades de Caràcter Personal, el grup RTVV informa que les dades personals que estan en el present document s'inclouran en fitxers informatitzats per a la gestió de les contractacions i la comptabilització de les corresponents transaccions.  
El destinatari de la informació i responsable del tractament de dades és l'entitat pública Radiotelevisió Valenciana (RTVV), l'adreça de la qual és polígon accés a Ademuz, s/n, 46398 Burjassot (València), davant de la qual es poden exercitar els drets d'accés, rectificació, cancel·lació i oposició.  
Novena  
Per a qualsevol discrepància sobre el present conveni, les parts se sotmeten a la jurisdicció dels tribunals de València.  
I en prova de conformitat, firmen este document en quatre exemplars, en el lloc i la data indicats.  
El director general de RTVV   
Pedro García Gimeno   
El conseller d'Agricultura, Pesca i Alimentació  
Juan G. Cotino Ferrer